Trener dømt for seksuelle overgrep
Dommen falt i Stavanger tingrett fredag. I tillegg må den dømte 37-åringen fra Stavanger betale til sammen 380.000 kroner til fem av de åtte fornærmede, som var mellom 15 og 19 år da overgrepene skjedde. Alle jentene som krevde erstatning, fikk dette. Den tidligere treneren fradømmes også for alltid retten til å ha «enhver form for ledende stilling som kan innebære personlig kontakt med jenter under 20 år», ifølge Rogalands Avis. Straffen er i tråd med aktors påstand. Bistandsadvokat Helene Haugland sier til Stavanger Aftenblad at hennes klienter er svært lettet over dommen. Mannens forsvarer, Atle Heljesen, varsler at hans klient sannsynligvis vil anke dommen fordi han mener denne er ensidig fordømmende.
En mannlig tidligere trener og treningssenterinnehaver er dømt til to års ubetinget fengsel for en rekke seksuelle overgrep mot åtte tenåringsjenter.